Мәғлүм булыуынса, 23 ноябрҙә Ырымбур өлкә башҡорттарының V ҡоролтайы үткәрелде һәм унда башҡарма комитеттың яңы составы һайланды. Сарала Башҡортостан Республикаһынан юғары дәрәжәле ҡунаҡтарҙан торған делегация ла ҡатнашты. Уның составына БР Дәүләт Йыйылышы – Ҡоролтай рәйесе урынбаҫары Франис Сәйфуллин, Бөтә донъя башҡорттары ҡоролтайының Башҡарма комитеты рәйесе, БР Дәүләт Йыйылышы – Ҡоролтай депутаты Румил Аҙнабаев, рәйестең беренсе урынбаҫары, БР Дәүләт Йыйылышы – Ҡоролтай депутаты Хәләф Ишморатов инде.